Diari Oficial de la Generalitat Valenciana


Sumari del DOGV 3777, del 22-06-2000 (2000/4896)

Acord de 9 de maig de 2000, de la Comissió Territorial d'Urbanisme de València, relatiu a la modificació número 5 de les normes subsidiàries de Sollana.
--------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4896


Data del document
:   09-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sollana
    * pla d'urbanisme

Acord de 9 de maig de 2000, de la Comissió Territorial d'Urbanisme de València, relatiu a la modificació número 5 de les normes subsidiàries de Sollana. [2000/F4896]
  
Vist l'expedient remés per l'Ajuntament de Sollana referit a la modificació número 5 de les normes subsidiàries, i de conformitat amb els següents,
  
Antecedents de fet
  
Primer
  
El projecte es sotmeté a informació pública per mitjà de Decret de l'Alcaldia de data 16 de desembre de 1999. Després del pertinent període d'exposició pública, en el qual no es presentaren al·legacions, s'aprovà provisionalment per aquest òrgan en data 6 de març de 2000.
  
Segon
  
El projecte consta de memòria, plans d'informació i d'ordenació.
  
Tercer
  
La modificació afecta una àrea de sòl urbà de tolerància industrial situada al nord-est del nucli urbà i proposa el desplaçament de les alineacions del carrer de la Verola ?en el tram comprés entre els carrers de València i de l'Albufera?, que genera un increment de la superfície edificable privada de 940.50 metres quadrats de sòl.
  
Es justifica la necessitat de la modificació en la millora de la connexió entre el vial afectat i el carrer de l'Albufera, com també a fer viables possibles prolongacions del carrer de la Verola.
  
Per una altra banda, s'acredita el manteniment de la proporció dotacions/aprofitament partint de la reducció de l'aprofitament lucratiu privat que comporta la modificació número 4 de les normes subsidiàries (reducció de 2.172,03 metres quadrats de sòl), que es tramita de forma simultània.
  
Amb l'objecte de compensar el benefici que per als propietaris afectats suposa l'increment de sòl edificable, es delimiten tres àrees de repartiment que inclouen cada una la parcel·la afectada i el tram del vial corresponent, i haurà d'urbanitzar a més la porció de vial inclòs en l'àrea de repartiment.
  
Quart
  
Sollana disposa de normes subsidiàries aprovades definitivament per la Comissió Territorial d'Urbanisme amb data 27 de setembre de 1990.
  
Cinqué
  
La Comissió Informativa de la Comissió Territorial d'Urbanisme de València, en la sessió del dia 2 de maig de 2000, emeté informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que s'ha exposat anteriorment, la Comissió Territorial d'Urbanisme, en la sessió del dia 9 de maig de 2000, acorda:
  
Aprovar definitivament la modificació número 5 de les normes subsidiàries de Sollana.
  
Contra aquesta resolució, que no posa fi a la via administrativa, es podrà interposar un recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut aquesta notificació.
  
Tot això, sense perjudici que puga exercitar qualsevol altre recurs que estime oportú.